section_heading: Povijest
paragraph_text: U sezoni 2003./04. klub je osvojio u Prvenstvu Srbije i Crne Gore (iza Partizana i Hemofarma) i plasirao se u Superligu. U toj ligi su sudjelovale 4 prvoplasirane momčadi Prve lige i 4 momčadi iz Srbije i Crne Gore koje su igrale u Jadranskoj ligi. Vojvodina je zauzela 4. mjesto i plasirala se u doigravanje, a u polufinalu je poražena u dvije dramatične utakmice od budućeg prvaka Partizana. Pored toga, Vojvodina se plasirala i u polufinale nacionalnog Kupa Radivoja Koraća, gdje je eliminirana od kasnijeg prvaka Crvene zvezde. U FIBA-inoj Euroligi Vojvodina je bila četvrta u skupini D i plasirala se u drugi krug, ali je tu eliminirana od ruskog UNIKS Kazana. U sezoni 2003./04. trener momčadi bio je Nikola Lazić. On je vodio momčad i na početku sljedeće sezone, ali ga je u međuvremenu zamijenio Jovica Arsić, da bi u koncem sezone momčad vodio Vlade Đurović. U toj sezoni klub je osvojio Kup Srbije, pobijedivši u finalnom susretu niški Ergonom. Poslije 26 odigranih kola Vojvodina je osvojila 1. mjesto u Atlas Pils Prvoj ligi i plasirala se u Superligu, u kojoj je na kraju bila peta, izborivši pravo da se u sezoni 2005./06. natječe u Jadranskoj ligi.